OpenLLM-France/wikimedia huggingface dataset:
# Escora

S'anomena escora la inclinació lateral d'un vaixell provocada per una distribució de pesos desigual o per l'acció del vent sobre les veles. L'angle d'escora es pot mesurar amb un clinòmetre.
Cal no confondre l'escora, que és una inclinació permanent, amb el balanceig (moviment oscil·latori lateral). Un mateix vaixell pot navegar escorat i balancejar-se al mateix temps.

## Conseqüències

En els velers l'escora és un efecte familiar amb el que cal conviure. En general una escora important no és desitjable però, a vegades, es provoca una certa escora per a millorar les prestacions d'un veler.

### Augment de l'eslora de flotació

En alguns iots de vela l'escora fa que augmenti l'eslora de flotació (i, per tant, la velocitat de desplaçament). Un veler dissenyat amb aquest propòsit pot “enganyar” les normes i guanyar altres velers dissenyats sense tenir en compte aquest aspecte.

### Navegació amb ventolines

Moltes classes de velers naveguen deliberadament escorats amb vents fluixos. La vela és més estable i aprofita millor les ratxes. La superfície mullada és més petita i provoca un fregament inferior. L'efecte desitjat és una velocitat més gran.

### Ball

En els vaixells de passatgers del segle xix, amb llargues travesses (des d'Anglaterra fins Austràlia, per exemple), s'arribaren a dissenyar i construir naus amb una gran sala de ball (sota coberta). Hi ha documentats casos de passatgers ballant en condicions marítimes prou extremades. No cal dir que una escora important dificultava les evolucions dels dansaires.

## Referències

* ↑ DCVB:Escora.
* ↑ Richard V. Simpson. Thomas J. Lipton's America's Cup Campaigns. Fonthill Media, 20 April 2017, p. 45–. GGKEY:941LDY7JX5B.
* ↑ J.W. Slooff. The Aero- and Hydromechanics of Keel Yachts. Springer, 25 April 2015, p. 285–. ISBN 978-3-319-13275-4.
* ↑ Richard Henry DANA (Author of “Two Years before the Mast.”.). Two Years before the Mast; or, a Voice from the forecastle: being a sailor's life at sea. Adam & Charles Black, 1869, p. 243–.
* ↑ Michael Stammers. The Passage Makers. Teredo Books, 1978. ISBN 978-0-903662-06-2.
* ↑ The Illustrated London News. Illustrated London News & Sketch Limited, 1850, p. 21–.
# Adrian Gjølberg

Adrian Gjølberg (Tønsberg, 23 de febrer de 1989) és un ciclista noruec, professional del 2010 al 2016. Destacà en categories inferiors, amb una tercera posició al campionat nacional júnior de 2008. Com a professional va córrer al Plussbank Cervélo, Joker Merida i FixIT.no.

## Palmarès

* 2011
** Vencedor d'una etapa a la Volta a la Xina
* 2015
** Vencedor d'una etapa a la Roserittet
* 2016
** 1r a la Roserittet i vencedor d'una etapa

## Referències

* ↑ «Adrian Gjolberg». Pro Cycling Stats. [Consulta: 6 març 2022].
* ↑ «Adrian Gjølberg» (en anglès). radsportseiten. [Consulta: 6 març 2022].

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2016-04-14 a Wayback Machine.
* Fitxa a museociclismo.it
# Polívnoie

Polívnoie (en rus: Поливное) és un poble (un possiólok) de l'óblast de Saràtov, a Rússia, segons el cens rus del 2018 tenia 39 habitants. Pertany al districte d'Aleksàndrov Gai.

## Referències

* ↑ «Об образовании населенных пунктов в объединенном муниципальном образовании Александрово-Гайского района и о присвоении им наименований, Постановление Саратовской областной Думы от 13 ноября 2002 года №3-74». docs.cntd.ru. Arxivat de l'original el 2019-07-21. [Consulta: 21 juliol 2019].
# Kirby's Star Stacker

Kirby's Star Stacker, conegut al Japó com Kirby no Kirakira Kids (カービィのきらきらきっず, Kirby no Kirakira Kizzu, trad. aprox. como "Los niños chispeantes de Kirby") (カービィのきらきらきっず, Kirby no Kirakira Kizzu?, trad. aprox. com "Els nens espurnejants de Kirby"), és un videojoc de lògica desenvolupat per HAL Laboratory que va aparèixer originalment per la Game Boy en 1997. És el primer joc de trencaclosques de Kirby que no és una còpia d'un títol existent. Posteriorment va tenir un remake per Super Famicom que només va ser editat al Japó.

## Jugabilitat

Kirby Star Stacker és similar en molts aspectes a altres jocs de puzle que hi havia al moment del seu llançament, com principalment, Dr. Mario i Tetris. L'objectiu del joc és obtenir tants estels com sigui possible aparellant blocs (anomenats "amics" dins del joc) que cauen des de la part superior de l'àrea de joc. Hi ha tres tipus de blocs, tots basats en amics de Kirby de Kirby's Dream Land 2: Rick el hamster, Coo el mussol i Kine el peix. Cada estel s'obté col·locant-lo entre dos blocs aparellats. Quan això s'aconsegueix, l'estel en qüestió desapareix de l'àrea de joc juntament amb el parell de blocs que el tanquen. El joc es perd quan els blocs que cauen arriben fins al sostre de la zona de joc, així que és crític eliminar punts blocs com es puguin per mitjà dels estels.

## Referències

* ↑ «Kirby's Star Stacker!» (en anglès). [Consulta: 8 desembre 2018].
* ↑ «Kirby's Star Stacker» (en anglès). [Consulta: 8 desembre 2018].
* ↑ «Kirby's Star Stacker» (en anglès). Mike Rose, 05-09-2012. [Consulta: 8 desembre 2018].
* ↑ «Kirby's Star Stacker» (en anglès). [Consulta: 8 desembre 2018].
# Cantó de Sennecey-le-Grand

El cantó de Sennecey-le-Grand és un cantó francès del departament de Saona i Loira, situat al districte de Chalon-sur-Saône. Té 17 municipis i el cap és Sennecey-le-Grand.

## Municipis

* Beaumont-sur-Grosne
* Boyer
* Bresse-sur-Grosne
* Champagny-sous-Uxelles
* La Chapelle-de-Bragny
* Étrigny
* Gigny-sur-Saône
* Jugy
* Laives
* Lalheue
* Mancey
* Montceaux-Ragny
* Nanton
* Saint-Ambreuil
* Saint-Cyr
* Sennecey-le-Grand
* Vers

## Història

Llista dels consellers generals successius :
| Data d'elecció | Identitat | Partit |
| 1945-1949 | Alphonse Guillemeney | SFIO |
| 1949-1961 | André Guillemaud | RPF, després Divers droite |
| 1961-1967 | Robert Mangematin | Divers droite |
| 1967-1979 | Jean Braillon | RI, després UDF |
| 1979-1985 | Daniel Cautel | PS |
| 1985-2011 | Jean-Paul Emorine | UDF, després UMP |
| 2011- | Cécile Untermaier | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 6.881 | 7.324 | 7.041 | 7.372 | 7.915 | 8.801 | 9.804 |
| A partir de 1990: Població sense dobles comptes |||||||
# Šandal

Šandal és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1391.
# Estrets de Moyle

Els estrets de Moyle (en anglès Straits of Moyle; en gaèlic escocès i gaèlic irlandès Sruth na Maoile) és el nom que rep la zona marítima compresa entre Irlanda nord-oriental i Escòcia sud-occidental. Es correspon amb el que és el Canal del Nord. Hi ha poca distància entre ambdues costes i des d'alguns llocs és possible veure l'altra vora en dies clars.

## Referències

* Informació (anglès)
# Escut de Figueroles

«Escut de Figueroles» té aquests significats:
* Escut de Figueroles (Alcalatén)
* Escut de Figueroles de Domenyo
# Agnès Mateus

Agnès Mateus (Barcelona, 1967) és una performer i artista multidisciplinar. Treballa habitualment amb Juan Navarro, Roger Bernat, Rodrigo García, Simona Levi i Quim Tarrida, amb els quals continua col·laborant en diversos projectes.
Es va formar cursant paral·lelament la carrera de Periodisme i estudis de Teatre, fins que entra al món de la interpretació de la mà de Txiqui Berraondo i Manuel Lillo a Barcelona. Compagina els estudis de teatre i dansa. Però al 1996 defineix la seva trajectòria quan neix el Col·lectiu General Elèctrica. Forma part del nucli de creació de la General Elèctrica i hi treballa fins a la seva dissolució, vuit anys més tard.

## Referències

* ↑ «Agnés Mateus i Quim Tarrida – Rebota Rebota y en tu cara explota». Antic Teatre.
* ↑ Bettonica, Toni Polo «“Tenemos mucho por desaprender”» (en castellà). El País [Madrid], 01-02-2018. ISSN: 1134-6582.
* ↑ «| En Residència» (en castellà). En Residència.
# RG-31

RG-31 Nyala («antílop» en afrikaans) és un vehicle multipropòsit protegit contra mines fabricat per BAE Systems Land Systems OMC (abans Land Systems OMC) a Sud-àfrica, basat en el Mamba APC de TFM Industries. El xassís monocasc en forma de «V» d'acer soldat i la suspensió alta del vehicle van ser dissenyats per resistir una explosió equivalent a dues mines antitancs TM-57 detonades simultàniament.

## Referències

* ↑ «General Dynamics | Canada > Home». Gdlscanada.com. Arxivat de l'original el 2011-07-11. [Consulta: 19 març 2010].
# La llamada de África

La llamada de África és una pel·lícula bèl·lica espanyola de 1952 dirigida per César Fernández Ardavín.

## Argument

Ambientada al protectorat espanyol al Marroc en 1940, agents alemanys operant des de la Mauritània controlada per la França de Vichy intenten sabotejar un estratègic aeroport espanyol. Els espanyols i els seus aliats nadius marroquins poden evitar-ho. El protagonista és un oficial de l'exèrcit colonial espanyol que manté una relació sentimental amb una princesa amaziga. La pel·lícula fou feta en uns anys en què el règim franquista pretenia mantenir estretes relacions amb els Països àrabs i l'Orient Mitjà, promovent un concepte de germandat de sang que lligaria espanyols i marroquins.

## Repartiment

* Ali Beiba Uld Abidin
* Yahadid Ben Ahmed Lehbib
* Farachi Ben Emboiric
* Embarc Ben Mohamed Lamin
* Mario Berriatúa
* Tomás Blanco
* Fernando Heiko Vassel
* Tony Hernández
* José Jaspe
* José Manuel Martín
* Mayrata O'Wisiedo
* Ángel Picazo
* Gustavo Re
* Santiago Rivero
* Emilio Ruiz de Córdoba
* Gérard Tichy
* Irma Torres

## Referències

* ↑ Bentley p.128
* ↑ Passerini, Labanyi & Diehl p.132

## Bibliografia

* Bentley, Bernard. A Companion to Spanish Cinema. Boydell & Brewer 2008.
* Passerini, Luisa, Labanyi, Jo & Diehl, Karen. Europe and Love in Cinema. Intellect Books, 2012.
# Brother Industries

Brother Industries, Ltd. (ブラザー工業株式会社, Burazā Kōgyō Kabushiki-gaisha) és una empresa japonesa diversificada que produeix una àmplia varietat de productes com màquines de cosir, eines mecàniques, impressores d'etiquetes, màquines d'escriure, aparells de fax, impressores simples i multifunció, entre altres productes electrònics relacionats amb l'ordinador. Els MFCs sovint inclouen les funcions d'una impressora, un escàner, un aparell de fax, una copiadora, i un PC fax.
Brother va ser fundada en 1908 i en 1954 es va establir Brother International Corporation en els Estats Units, sent la primera filial estrangera de la companyia. Avui dia distribueix els seus productes sota la seua pròpia marca i també conforme a acords OEM amb altres empreses.

## Referències

* ↑ «Brother Printers — The Multi-Awarded Printer Brand». [Consulta: 24 abril 2009].

## Enllaços externs

* Brother Global (anglès)
# Cantó de Torcy

El cantó de Torcy és una divisió administrativa francesa del departament del Sena i Marne, situat al districte de Torcy. Des del 2015 té 5 municipis i el cap és Torcy.

## Municipis

* Bussy-Saint-Georges
* Bussy-Saint-Martin
* Collégien
* Jossigny
* Torcy
Llista dels consellers generals successius :
| Data d'elecció | Identitat | Partit |
| 1976-1985 | Lionel Hurtebize | PCF |
| 1985-1998 | Gérard Burlet | RPR |
| 1998-2015 | Gérard Eude | PS |
| les dades anteriors no són pas conegudes ||||
# Zazpiak Bat

Zazpiak bat en basc significa 'set en una' o bé 'les set [en fan] una' (zazpi=7, bat=1), i s'empra com a lema per a referir-se a la unitat dels set territoris d'Euskal Herria (el poble i el territori de la llengua basc) País Basc en una sola pàtria. L'expressió també designa l'escut que representa aquesta mateixa idea.

## Història

El lema Zazpiak Bat fou formulat per primer cop pel lingüista navarrès Arturo Campión Jaimebon el 1876 amb la publicació del seu llibre Consideraciones acerca de la cuestión foral y los carlistas en Navarra. Antoine d'Abbadie, amb l'organització dels actes anomenats Congrès et Fêtes de la Tradition Basque a Donibane Lohizune sota el lema zazpiak bat, contribuí a la popularització de l'expressió, i en l'edició de 1892 es representà amb un escut dissenyat per Jean Jaurgain que recollia els sis escuts dels set territoris, amb el mateix escut per a la baixa i alta Navarra, ja que les dues Navarres (Alta i Baixa) en van a ser una politicamanet durant 1200-1530 i en la divisió tradicional del País Basc és discutible si són un sol territori o dos. Aquest escut es considera l'escut d'Euskal Herria (País Basc).
Als anys setanta proliferaren a Euskadi Nord les pintades 3 + 4 = 1, que venien a traduir zazpiak bat en termes matemàtics.
Les expressions hirurak bat ('tres en una') i laurak bat ('quatre en una') s'han fet servir en 1765 i 1881, diferents moments de la història per reivindicar, respectivament, la unitat dels tres territoris que actualment formen la comunitat autònoma d'Euskadi, i la d'aquests tres amb Navarra.
* Els set territoris històrics del País Basc amb els seus noms bascos
# Estronciojoaquinita

L'estronciojoaquinita és un mineral de la classe dels silicats, que pertany al grup de la joaquinita. Anomenat així per ser el membre ric en estroncidel grup de la joaquinita.

## Característiques

L'estronciojoaquinita és un silicat de fórmula química Sr₂Ba₂(Na,Fe)₂Ti₂[Si₄O₁₂]₂O₂(O,OH)₂·H₂O. Cristal·litza en el sistema monoclínic. La seva duresa a l'escala de Mohs és 5,5.
Segons la classificació de Nickel-Strunz, l'estronciojoaquinita pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: verplanckita, papagoïta, nagashimalita, taramel·lita, titantaramel·lita, barioortojoaquinita, byelorussita-(Ce), joaquinita-(Ce), ortojoaquinita-(Ce), baotita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, gjerdingenita-Mn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

L'estronciojoaquinita es forma en lents de basalt metasomatitzat en serpentinites (Mina numero uno, Califòrnia) i en vetes tallant metagrauvaques (en una prospecció a Califòrnia). S'ha descrit associada a joaquinita-(Ce), neptunita, natrolita, albita, actinolita, crossita, benitoïta, analcima.

## Referències

* ↑ «Strontiojoaquinite» (en anglès). Mindat. [Consulta: 7 novembre 2015].
* ↑ «Strontiojoaquinita» (en anglès). Handbook of Mineralogy. Arxivat de l'original el 27 de setembre 2012. [Consulta: 26 desembre 2015].
# Agüeinit

Agüeinit, també coneguda com a Agounit, Aghounit, Aghoueinit, Agueinit, Agwenit, Agwanit, Agüenit, Aguanit (àrab: أغوانيت, Aḡwānīt; amazic: ⴰⵖⵡⵉⵏⵉⵜ) és una vila del Sàhara Occidental a pocs quilòmetres a l'oest de la frontera amb Mauritània, 72 kilòmetres al sud-oest de Fderik, en la zona externa del mur marroquí controlada pel Front Polisario, coneguda com a Zona Lliure i sota jurisdicció de la República Àrab Sahrauí Democràtica. Marroc l'ha integrat com a comuna rural a la província d'Auserd, a la regió de Dakhla-Oued Ed-Dahab.
Té un hospital que utilitza l'energia solar, construït gràcies als ajuts d'ONGs de Vitòria. També té un pou dessalat amb una capacitat hídrica diària de 40.000 litres. També consta d'escola i mesquita. Als camps de refugiats saharians de Tindouf, a Algèria, és una daira de la wilaya d'Auserd al Sàhara Occidental. És el cap de la 7a Regió Militar de la República Àrab Sahrauí Democràtica.

## Infraestructura

El 7 de juny de 2006, i durant les celebracions del 30 aniversari del Dia del Màrtir, que commemoren la mort en combat de Mustafà Said Al-Uali, el primer president de la RASD, Mohamed Abdelaziz, president de la RASD, va inaugurar un hospital, construït amb l'ajuda del govern basc, un centre de dessalinització, construït amb l'ajuda del govern d'Andalusia, una escola i l'ajuntament d'Agwenit.

## Política

El maig de 2000 el Front Polisario va celebrar el 27è aniversari de l'inici de la lluita armada amb una desfilada militar a Agüeinit.
El juny de 2006, durant les celebracions del 30è aniversari del Dia del Màrtir, la ciutat va ser l'amfitrió de la conferència anual de les comunitats sahrauís a l'exterior (diàspora sahrauí).

## Agermanaments

* Amurrio
* Busturia
* Campiglia Marittima
* Gatika
* Lapuebla de Labarca
* Mallabia
* Motril
* Poggio a Caiano
* Ponsacco
* Portoferraio
* Reinosa
* Rignano sull'Arno
* Quarrata
* Puçol
* Tres Cantos

## Referències

* «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ http://www.cantabriaporelsahara.com/documentacion/documentos/301120081858.pdf Arxivat 2015-01-02 a Wayback Machine.
* ↑ «Inauguration of many social projects in Aghoueinit.». SPS, 11-06-2006 [Consulta: 11 setembre 2010]. Arxivat 20 de novembre 2008 a Wayback Machine. «Còpia arxivada». Arxivat de l'original el 2008-11-20. [Consulta: 31 juliol 2016].
* ↑ «Il n'y a pas d'autre alternative a l'Independance du peuple Sahraoui, declare le President Mohamed Abdelaziz.» (en francès). SPS, 21-05-2000 [Consulta: 11 setembre 2010]. Arxivat 1 de desembre 2008 a Wayback Machine. «Còpia arxivada». Arxivat de l'original el 2008-12-01. [Consulta: 31 juliol 2016].
* ↑ «Opening of the annual conference of the Saharawi communities abroad». SPS, 08-06-2006 [Consulta: 11 setembre 2010]. Arxivat 2 de desembre 2008 a Wayback Machine. «Còpia arxivada». Arxivat de l'original el 2008-12-02. [Consulta: 31 juliol 2016].
# RFK Akhmat Grozni

El RFK Akhmat Grozni (en rus: Республика́нский футбо́льный клуб «Ахма́т» Гр́озный), és el club de futbol més important de Txetxènia, amb seu a la seva capital Grozni.

## Història

Fundat el 1946 com a Dynamo, s'anomenà més tard Neftyanik (1948), i finalment Terek (1958). El seu actual president és Ramzan Kadírov. Durant la dècada dels noranta, el club va desaparèixer en diferents moments, i de fet no va participar en les competicions russes de futbol durant les dues guerres txetxenes. L'any 2004 l'equip va guanyar la Copa Russa i la lliga de segona divisió, classificant-se per a jugar l'any següent la Copa de la UEFA, on va ser eliminat en la primera eliminatòria. La conflictiva situació de Txetxènia fa que en l'actualitat l'equip jugui els seus partits com a local a la ciutat de Piatigorsk, al krai de Stàvropol. En competició europea ha disputat els partits a Moscou. Abans de l'inici de la temporada 2008, la Unió Russa de Futbol li ha garantit poder jugar els partits de casa a la seva ciutat.
El 7 de juny de 2017, canvià el nom FK Terek a RFK Akhmat, en honor d'Akhmad Kadírov, antic president txetxè.

## Palmarès

* Copa de Rússia (1): 2004.

## Referències

* ↑ «Timeline of the Renaming of Russian Top Flight Clubs». russianfootballnews.com. [Consulta: 9 abril 2017].
* ↑ Grozny to host Russian Premier League soccer
* ↑ «Главная футбольная команда Чеченской Республики будет переименована в «АХМАТ»» (en rus). FC Akhmat Grozny, 07-06-2017. Arxivat de l'original el 7 d’octubre 2018. [Consulta: 16 juny 2018].

## Enllaços externs

* (rus) Web del club
* (rus) Web no oficial
# Katy B

Kathleen "Katie" Brien, més coneguda com a Katy B (nascuda el 21 de maig de 1989) és una cantautora anglesa graduada a la BRIT School. Les seves composicions es poden catalogar dintre dels gèneres musicals Dubstep, R&B, UK funky, música house i UK Garage. També és coneguda amb el pseudònim de Baby Katy. Va néixer a Peckham, al sur de Londres, Anglaterra. Tenint ofertes de grans discogràfiques, el 2009 signà amb el segell Rinse i llençà el seu primer senzill el 2010. En aquell mateix any es graduà a Goldsmiths, University of London en l'àrea de música popular.

## Àlbums d'estudi

* On a Mission (2011)
* Little Red (2014)
# Brunettia robusta

Brunettia robusta és una espècie d'insecte dípter pertanyent a la família dels psicòdids que es troba a Austràlia: Queensland.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 13 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Atlas of Living Australia (anglès)
* ↑ Global Species Arxivat 2016-03-04 a Wayback Machine. (anglès)
# Cantó de Tonnay-Charente

El cantó de Tonnay-Charente és un cantó francès del departament del Charente Marítim, situat al districte de Rochefort. Té 8 municipis i el cap és Tonnay-Charente.

## Municipis

* Cabariot
* Genouillé
* Lussant
* Moragne
* Muron
* Saint-Coutant-le-Grand
* Saint-Hippolyte
* Tonnay-Charente
Llista dels consellers generals successius :
| Data d'elecció | Identitat | Partit |
| 1945-1951 | M. Mercier | SFIO |
| 1951-1970 | M. Préveraud | RPF, després UDR |
| 1970-1976 | M. Morhellec | Divers droite |
| 1976-1994 | Pierre Branger | Divers droite, després RPR |
| 1994- | Jean-Pierre Guillon | PS |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 10.196 | 10.796 | 10.777 | 11.073 | 12.010 | 11.980 | 13.994 |
| A partir de 1990: Població sense dobles comptes |||||||
# École supérieure de chimie, physique, électronique de Lyon

Fundada el 1883, l'École supérieure de chimie, physique, électronique de Lyon, també anomenada CPE Lyon, és una grande école d'enginyeria de França. Està situada a la ciutat de Lió i inclou el Campus La Doua de Villeurbanne.
CPE Lyon és un establiment d'ensenyament superior i de recerca tècnica. L'escola lliura els títols següents:
* Diploma d'enginyer de CPE Lyon (Màstere Ingénieur CPE Lyon)
* Diploma de màster de recerca i doctorat
* Mastère spécialisé

## Professors famosos

* François Auguste Victor Grignard, un químic i professor universitari francès guardonat amb el Premi Nobel de Química l'any 1912

## Graduats famosos

* Yves Chauvin, un químic francès guardonat amb el Premi Nobel de Química l'any 2005

## Referències

* ↑ L'École Supérieure de Chimie Physique Électronique de Lyon/CPE Lyon
* ↑ Arrêté du 25 février 2021 fixant la liste des écoles accréditées à délivrer un titre d'ingénieur diplômé
* ↑ Yves Chauvin, 1930-2015

## Enllaços externs

* École supérieure de chimie, physique, électronique de Lyon - Lloc web oficial
# Estronciowhitlockita

L'estronciowhitlockita és un mineral de la classe dels fosfats que pertany al grup de la merrillita. Rep el seu nom pel seu contingut en estronci i la seva relació amb la whitlockita.

## Característiques

L'estronciowhitlockita és un fosfat de fórmula química Sr₉Mg(PO₄)₆(HPO₄). Va ser aprovada com a espècie vàlida per l'Associació Mineralògica Internacional l'any 1989. Cristal·litza en el sistema trigonal. La seva duresa a l'escala de Mohs és 5.
Segons la classificació de Nickel-Strunz, l'estronciowhitlockita pertany a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb els següents minerals: howardevansita, al·luaudita, arseniopleïta, caryinita, ferroal·luaudita, hagendorfita, johil·lerita, maghagendorfita, nickenichita, varulita, ferrohagendorfita, bradaczekita, yazganita, groatita, bobfergusonita, ferrowyl·lieïta, qingheiïta, rosemaryita, wyl·lieïta, ferrorosemaryita, qingheiïta-(Fe2+), manitobaïta, marićita, berzeliïta, manganberzeliïta, palenzonaïta, schäferita, brianita, vitusita-(Ce), olgita, barioolgita, whitlockita, merrillita, tuïta, ferromerrillita, bobdownsita, chladniïta, fil·lowita, johnsomervilleïta, galileiïta, stornesita-(Y), xenofil·lita, harrisonita, kosnarita, panethita, stanfieldita, ronneburgita, tillmannsita i filatovita.

## Formació i jaciments

Va ser descoberta a la mina Kovdor Zheleznyi, una mina de ferro situada al massís de Kovdor, a la península de Kola (Districte Federal del Nord-oest, Rússia). Es tracta de l'únic indret on ha estat descrita aquesta espècie mineral.

## Referències

* ↑ «Strontiowhitlockite» (en anglès). Mindat. [Consulta: 14 setembre 2017].